stanford-oval/wikipedia huggingface dataset:
יאן פיטרסון קון
ביוגרפיה > כיבוש ג'יאקרטה ובנדה (1618–1622)

כסוחר וכקלוויניסט, קון היה משוכנע בצורך באכיפה קפדנית של חוזים שנכרתו עם שליטי אסיה. בהתאם לכך הוא סייע לנסיכים אינדונזים נגד יריביהם הילידים או נגד מעצמות אירופיות אחרות וקיבל בתמורה מונופולים מסחריים עבור החברה. כך ההולנדים, במחיר של השקעות צבאיות וימיות כבדות, השיגו אט אט את השליטה בסחר התבלינים העשיר באזור.
בין 1614 ל-1618, קון השיג מונופול על תבלין הציפורן באיי מאלוקו ומונופול על אגוז המוסקט באיי בנדה. תושבי בנדה מכרו את התבלינים לאנגלים ולשבטים אינדונזים אחרים משום שהם הציעו מחירים טובים יותר, למרות חוזים שנחתמו עם ההולנדים, שחייבו אותם למכור רק ל-VOC במחירים נמוכים.
ב-1621 הוא הוביל את הכיבוש ההולנדי של איי בנדה (אנ'), באמצעות שכירי חרב יפנים. לאחר שנתקלו בהתנגדות עזה שהסתייעה בתותחים שהילידים רכשו מהאנגלים, הם כבשו את האי לונטור בכוח. אלפים רבים של תושבים נטבחו והוחלפו בעובדי כפייה מאיים אחרים כדי לפנות מקום לבעלי מטעים הולנדיים. משערים שמתוך 15,000 התושבים המקוריים שרדו באי רק כאלף. 800 איש גורשו לבטאוויה.
בשל מחלוקות במשרד הראשי בבאנטם עם הילידים, עם הסינים ועם האנגלים, רצה ה-VOC מטה מרכזי טוב יותר. קון כיוון אפוא יותר מהמסחר של החברה דרך ג'קרטה, שם החברה הקימה תחנה בשנת 1610. עם זאת, מבלי לבטוח בשליט של הילידים, הוא החליט בשנת 1618 להמיר את המחסנים ההולנדים למבצר. בזמן שהיה במסע, האנגלים השתלטו על העיירה. קון הצליח לכבוש מחדש את ג'קרטה ב-1619, תוך שימוש באש שהרסה את רוב העיר. הוא בנה מחדש את העיר והמבצר, וכך ייסד את העיירה ההולנדית החדשה על חורבות קודמתה, שעליה הכריז מיד כבירת הודו המזרחית ההולנדית. בשנת 1621 שונה שמה של העיר לבטאוויה. קון העדיף שהעיירה תקרא ניו הורן (Nieuw Hoorn, הורן החדשה), על שם עיר הולדתו, אבל דרישתו נדחתה.
ביוגרפיה > חזרה להולנד (1622–1627)

בשנת 1622 ביקר קון מחדש באירופה. ב-1 בפברואר 1623, הוא מסר את תפקידו לפיטר דה קרפנטייה (אנ') וחזר להולנד, שם קיבל קבלת הפנים של גיבור מול חופי טסל. לאחר מכן הפך לראש לשכת ה-VOC בהורן ועבד על ביסוס מדיניות חדשה. במהלך היעדרותו מאיי הודו המזרחית, החריפו הקשיים עם האנגלים בעקבות טבח הולנדי ב-21 אנגלים באמבוינה (אנ'). ב-3 באוקטובר 1624, הוא מונה מחדש למושל הכללי באיי הודו המזרחית, אך עזיבתו עוכבה על ידי האנגלים. בשנת 1625, הוא התחתן עם אווה מנט (אנ'), ובשנת 1627 יצא בסתר לאי הודו המזרחית עם אשתו, ילדם שזה עתה נולד ואחיה ואחותה, החל לעבוד ב-30 בספטמבר 1627. לאחר הגעתו, האנגלים נטשו את בטאוויה והקימו את המטה שלהם בבאנטם.
ביוגרפיה > שנים אחרונות (1627–1629)

פעמיים במהלך כהונתו של קון, שם סולטאן אגונג ממטארם (אנ') מצור על בטאוויה (אנ'), בשנים 1628 ו-1629. לצבא של אגונג היה יתרון מספרי גדול, אבל כלי נשק נחותים בהשוואה להולנדים ואספקת מזון לא מספקת, ומעולם לא הצליח לכבוש את העיר. במהלך המצור השני של אגונג מת קון לפתע ב-21 בספטמבר 1629, ככל הנראה בגלל התפרצות הכולרה בבטאוויה במהלך מצור זה.
במתחם הקברים של אימוגירי (אנ'), מתהלך סיפור לפיו שרידיו של קון נגנבו מקברו בג'קרטה, והונחו מתחת למדרגות המובילות לקברו של הסולטן אגונג.
מורשת

הוא נחשב זמן רב לגיבור לאומי בהולנד. השתלטותו על מקורות התבלינים היקרים הקנתה לארצו עושר רב. מאז המאה ה-19, מורשתו הפכה לשנויה במחלוקת בשל האלימות שהפעיל, במיוחד בשלב האחרון של הכיבוש ההולנדי של איי בנדה, הנחשב לרוב כרצח עם.
על שמו נקראים מנהרת קון (אנ') ו"נמל קון" (Coenhaven) באמסטרדם.
מורשת > פסלים

פסל לקון נחנך בבטאוויה ב-4 בספטמבר 1876, מול אחוזת וולטברדן (Weltevreden). הוא נהרס על ידי כוחות הכיבוש היפנים ב-7 במרץ 1943.
מבין המונומנטים המנציחים את קון בהולנד, הידוע ביותר הוא "האנדרטה לזכר יאן פיטרסון קון" בהורן, עם המוטו "Dispereert niet" ("אל ייאוש"). יוצר ב-1887 על ידי פרדיננד לינהוף (אנ') בברונזה, והוצב במיקום מרכזי בהורן, ה-Roode Steen, ב-1893. בעקבות יוזמה של אזרח, בשנת 2012 הציבה מועצת העיר טקסט נוסף על הכן של הפסל, המסביר את האופי השנוי במחלוקת של מעשיו ומורשתו של קון, ומפרט כמה מזוועותיו.
פסל של קון הוצב באמסטרדם, באחת מפינות המבנה הקרוי Beurs van Berlage, וכולל גם את המוטו "Dispereert niet".
הערות שוליים

↑  Giles Milton, Nathaniel's Nutmeg: How One Man's Courage Changed the Course of History, Hachette UK, 2012, ISBN 9781444717716
↑  "Coen, Jan Pieterszoon". Library Index. אורכב מ-המקור ב-20 ביולי 2013. {{cite web}}:  (עזרה)
↑  האנציקלופדיה העברית, הערך קוּן, יַן פִּיטֶרְסוֹן, כרך כ"ט עמוד 359
↑  Otten, Rick (2011). Een held op sokkel? Jan Pieterszoon Coen 1587-2011 (PDF) (בהולנדית) – via oudhoorn.nl.
↑  Broersma, Marcel (25 במרץ 2002). "Stille getuigen: Het standbeeld van Jan Pieterszoon Coen". Historisch Nieuwsblad (בהולנדית). {{cite web}}:  (עזרה)
↑  van de Beek, Eric (12 ביולי 2011). "'Iemand als Coen hoor je niet te eren': De tijdsomstandigheden waren geen verzachtende omstandigheid voor de massamoordenaar J.P. Coen". de Volkskrant (בהולנדית). אורכב מ-המקור ב-15 ביולי 2011. נבדק ב-24 במרץ 2022. {{cite news}}:  (עזרה)
| --- | --- |
בקרת זהויות :  NLI: 987007259883005171  PLWABN: 9810569968805606  BnF: cb17009424d (data)  BPN: 09239709  CiNii: DA16533453  GND: 11887148X  ISNI: 0000 0000 6676 2009  KulturNav: b5785c53-8116-46f8-b072-0540c3ed6332  LCCN: n80028048  NKC: ola2002100934  NLA: 57217061  NTA: 069382379  SNAC: w6kx5rw2  SUDOC: 084116404  Trove: 1680521  VIAF: 30334699   WorldCat (עם VIAF): 30334699
יחסי ליכטנשטיין–צ'ילה

| יחסי ליכטנשטיין–צ'ילה |
| --- | --- |
ליכטנשטיין: צ'ילה


ליכטנשטיין: צ'ילה
שטח (בקילומטר רבוע)
160: 756,102
אוכלוסייה
39,935: 19,788,712
תמ"ג (במיליוני דולרים)
7,365: 335,533
תמ"ג לנפש (בדולרים)
184,417: 16,956
משטר
מונרכיה חוקתית: רפובליקה דמוקרטית

יחסי ליכטנשטיין–צ'ילה הם יחסי החוץ בין נסיכות ליכטנשטיין לבין הרפובליקה של צ'ילה.
יחסי סחר

היחסים המסחריים בין שתי המדינות הם חלק מהסכם הסחר החופשי בין צ'ילה לאיגוד הסחר החופשי האירופי (EFTA), שנחתם ב-26 ביוני 2003 ונכנס לתוקף מאז ה-1 בדצמבר 2004 עם הגוש שמורכב מליכטנשטיין, איסלנד ושווייץ. עם כניסת ה-FTA לתוקף, צ'ילה השיגה פטור ממכס עבור 90% מהיצוא שלה לליכטנשטיין, בעוד שהיא העניקה למדינה האירופית הפחתה של 86% במכסים המיידיים על היצוא שלה לשוק הצ'יליאני.
בשנת 2016, חילופי המסחר בין שתי המדינות הסתכמו ב-50 אלף דולר, המורכב כולו מיצוא מליכטנשטיין לצ'ילה, שמוצריו המיוצאים העיקריים היו מנורות אולטרה סגול או אינפרא אדום, לכות, פריטי בנייה, פלסטיק ואטמים.
נציגויות דיפלומטיות

צ'ילה מיוצגת בליכטנשטיין באמצעות שגרירותה בברן, שווייץ.
ליכטנשטיין מיוצגת בצ'ילה באמצעות שגרירותה בוושינגטון די. סי., ארצות הברית.
יחסי איחוד האמירויות הערביות – מצרים

| יחסי איחוד האמירויות הערביות – מצרים |
| --- | --- |
איחוד האמירויות הערביות: מצרים


איחוד האמירויות הערביות: מצרים
שטח (בקילומטר רבוע)
83,600: 1,001,450
אוכלוסייה
11,106,647: 116,996,270
תמ"ג (במיליוני דולרים)
504,173: 395,926
תמ"ג לנפש (בדולרים)
45,394: 3,384
משטר
מונרכיה פדרלית, מונרכיה נבחרת, מונרכיה חוקתית: רפובליקה

יחסי איחוד האמירויות הערביות–מצרים (בערבית: العلاقات الإماراتية المصرية) הם היחסים הבילטרליים בין רפובליקת מצרים הערבית ובין איחוד האמירויות הערביות.
רקע

היחסים הדיפלומטים בין המדינות כוננו עם קבלת העצמאות של איחוד האמירויות הערביות מבריטניה ב-1971, למצרים שגרירות באבו דאבי וקונסוליה בעיר דובאי, לאמירויות שגרירות בקהיר. לשתי המדינות קשרים פוליטיים וכלכלים וסחר פנימי של יבוא ויצוא כאשר מצרים מיצאת לאמרויות חומרים לתעשייה כבדה ומינרלים והאמרויות מיצאת למצרים מזון.
לאחר ההפיכה במצרים בשנת 2013 התחזקו היחסים בין המדינות ונשיא האמירויות ח'ליפה בן זאיד אאל נהיאן הורה להעביר למצרים כ-1,000,000 טונות של חיטה.
יחסי ליכטנשטיין–סין

| יחסי ליכטנשטיין–סין |
| --- | --- |
ליכטנשטיין: הרפובליקה העממית של סין


ליכטנשטיין: סין
שטח (בקילומטר רבוע)
160: 9,596,967.75
אוכלוסייה
39,935: 1,418,507,662
תמ"ג (במיליוני דולרים)
7,365: 17,794,782
תמ"ג לנפש (בדולרים)
184,417: 12,545
משטר
מונרכיה חוקתית: דמוקרטיה עממית

יחסי ליכטנשטיין–סין הם היחסים הדיפלומטיים הרשמיים שבין נסיכות ליכטנשטיין לבין הרפובליקה העממית של סין.
סקירה כללית

בשנת 1919 נחתם הסכם ראשון בין שווייץ וליכטנשטיין לממשלת סין הלאומית היושבת כיום בטאיוואן. ליכטנשטיין ושווייץ הכירו שתיהן מיד ברפובליקה העממית של סין לאחר עצמאותן והיחסים בין ליכטנשטיין לרפובליקה העממית של סין כוננו ב-14 בספטמבר 1950 יחד עם יחסי סין–שווייץ.
ליכטנשטיין היא המדינה היחידה בעולם שיחסיה עם הרפובליקה העממית של סין הם יחסים קונסולריים, כאשר בתאריך ה-1 בספטמבר 1988 נשלח קונסול סיני לציריך שבשווייץ, קונסוליה זו נועדה להתייחס ליחסים בין ליכטנשטיין לרפובליקה העממית של סין ולתת שירותים קונסולריים לתושבי ליכטנשטיין בלבד.
נציגויות דיפלומטיות

ליכטנשטיין אינה מיוצגת ברפובליקה העממית של סין בשום דרג, הן בדרג השגרירות והן בדרג הקונסולרי.
הרפובליקה העממית של סין אינה מיוצגת בליכטנשטיין בדרג השגרירות. הרפובליקה העממית של סין מיוצגת בליכטשטיין בדרג הקונסולרי באמצעות קונסוליה שהיא מחזיקה בציריך, שווייץ, שליד ליכטנשטיין.
יחסי איחוד האמירויות הערביות – כורדיסטן העיראקית

| יחסי איחוד האמירויות הערביות – כורדיסטן העיראקית |
| --- | --- |
איחוד האמירויות הערביות: כורדיסטן העיראקית


איחוד האמירויות הערביות: כורדיסטן העיראקית
משטר
מונרכיה פדרלית, מונרכיה נבחרת ומונרכיה חוקתית: דמוקרטיה פרלמנטרית

שטח (בקמ"ר)
83,600: 199,660
אוכלוסייה
10,158,323: 28,000,000
תמ"ג (במליוני דולרים)
358,869: 
יחסי איחוד האמירויות הערביות-כורדיסטן העיראקית הם היחסים הדו-צדדיים בין כורדיסטן העיראקית לאיחוד האמירויות הערביות. בעוד שכורדיסטן אינה מחזיקה בנציגות באיחוד האמירויות הערביות, לאמירויות יש קונסוליה כללית בארביל מאז 2012. פתיחת הקונסוליה הכללית של האמירויות נדונה במהלך ביקורו של שר החוץ האמירתי עבדאללה בן זאיד אאל נהיאן בארביל בפברואר 2011.
היסטוריה

המומחית הכורדית מריאנה צ'רונטאקי מאמינה שאיחוד האמירויות הערביות "מקיימת אינטראקציה עם כורדיסטן העיראקית כישות מדינית דה-פקטו". ראש הממשלה הכורדי, נצ'ירוואן ברזאני, תיאר את הקשרים עם איחוד האמירויות הערביות כ:"חשובים מאוד לכורדים. הם הציעו את שירותיהם כדי לעזור לנו באזור. יש לנו יחסים טובים מאוד עם כל [חברי מועצת שיתוף הפעולה של מדינות המפרץ] אבל הקשרים עם איחוד האמירויות קרובים יותר. איחוד האמירויות מתעניינת בהשקעות ובאנרגיה". השר לענייני הקבינט והעתיד של האמירויות, מוחמד אל גרגאווי, תיאר את הקשרים בין איחוד האמירויות הערביות לכורדיסטן כ"טובים". ואמר כי: "נצטרך את כורדיסטן וכורדיסטן יזדקק לנו כי יש לנו אותם עקרונות ודאגות".
במאי 2012, נשיא כורדיסטן מסעוד בארזאני ביקר באיחוד האמירויות הערביות ונפגש עם מוחמד בן ראשד אאל מכתום, ראש ממשלת האמירויות וסגן הנשיא, ומוחמד בן זאיד אאל נהיאן יורש העצר של אבו דאבי וסגן המפקד העליון של הכוחות המזוינים, כדי לחזק את הקשרים הפוליטיים, הכלכליים, והתרבותיים ואת ההשקעות. ברזאני ביקר שוב באיחוד האמירויות הערביות בנובמבר 2012, ופגש שוב את מוחמד בן רשיד אל מקטום ואת מוחמד בן זאיד אל נהיאן. בינואר 2014 הוערך כי ההשקעות של איחוד האמירויות הערביות בכורדיסטן הסתכמו בכ-2.5 מיליארד דולר. וכ-130 חברות אמירויות נכחו באזור.
ממשלת האמירויות בנתה שני בתי חולים בכורדיסטן לפליטים ועקורים פנימיים. ביולי 2017, חברת האנרגיה האמירית TAQA החלה בייצור בשדה הנפטאטרוש, שבו היא מחזקיה ב-39.9% מזכויות השאיבה.
יחסי ליכטנשטיין–סלובקיה

| יחסי סלובקיה–ליכטנשטיין |
| --- | --- |
סלובקיה: ליכטנשטיין


סלובקיה: ליכטנשטיין
שטח (בקילומטר רבוע)
49,035: 160
אוכלוסייה
5,498,707: 39,935
תמ"ג (במיליוני דולרים)
132,794: 7,365
תמ"ג לנפש (בדולרים)
24,150: 184,417
משטר
רפובליקה: מונרכיה חוקתית

בין נסיכות ליכטנשטיין לבין סלובקיה מתקיימים יחסים דיפלומטיים, וכמו כן השתיים חברות באיגוד הסחר החופשי האירופי.
היסטוריה

לאחר סיום מלחמת העולם השנייה האשימה צ'כוסלובקיה את פרנץ יוזף השני, נסיך ליכטנשטיין כי הרוויח מהסכמים שחתם עם הנאצים בתקופת הכיבוש של צ'כוסלובקיה, ורכש נדל"ן ברחבי המדינה. בשנת 1948 הוקם בצ'כוסלובקיה משטר קומוניסטי, ובעקבות כך החרימו פקידי הממשל את נכסיו של נסיך ליכטנשטיין.
בתגובה ניתקה ליכטנשטיין את יחסיה עם פראג, ובעקבות כך ניתקה אף צ'כוסלובקיה את יחסיה עם ליכטנשטיין ואסרה על תושבי הנסיכות להיכנס לשטחה.
ב-9 בדצמבר 2009, שרי החוץ של סלובקיה וליכטנשטיין, מירוסלב לייסאק ואורליה פריק, חתמו בברטיסלבה על הסכם לכינון יחסים, כשלושה חודשים לאחר שגם צ'כיה חידשה קשריה עם ליכטנשטיין, אך בסלובקיה מיהרו להבהיר כי ההסכם אינו מעיד על הכרה בתביעות הנדל"ניות של ליכטנשטיין.
יחסים דיפלומטיים

לסלובקיה יש קונסוליה בוואדוץ, אך לליכטנשטיין אין ייצוג דיפלומטי בסלובקיה, ושגריר שווייץ בסלובקיה מייצג אף את ליכטנשטיין.
יוגב קנזי

יוגב קנזי (נולד ב-1974) הוא ספורטאי פאראלימפי לשעבר בעל מדליית ארד בקפיצה לרוחק.
חייו

קנזי נולד עם שיתוק בכתף ומוגבל בידו. בצעירותו החל להתאמן במרכז הספורט לנכים ומאוחר יותר באימונו של דוד קושניר.
במשחקים הפאראלימפיים אטלנטה (1996) התחרה בריצות ל-100, 200 ו-400 מטר ובקפיצה לרוחק. בריצת 200 מטר דורג במקום השמיני וביתר התחרויות לא העפיל לגמר.
ב-1998 התחרה לראשונה באליפות העולם וסיים במקום החמישי עם קפיצה לרוחק 6.36 מטר. בהופעותיו הבאות באליפות העולם קפץ ב-2002 למרחק 6.28 מטר וסיים במקום החמישי וב-2006 למרחק 5.89 מטר וסיים במקום השמיני.
במשחקים הפאראלימפיים סידני (2000) התחרה בקפיצה לרוחק וזכה במדליית ארד לאחר הישג של 6.63 מטר.
ב-2001 זכה באליפות אירופה באתלטיקה קלה לנכים שנערכה בהולנד במדליית כסף בתחרות קפיצה לרוחק לאחר הישג של 6.29 מטר.
במשחקים הפאראלימפיים אתונה (2004) התחרה בקפיצה לרוחק וסיים במקום השמיני עם הישג של 6.11 מטר.
ב-2014 השתתף באליפות אירופה ודורג במקום השישי בתחרות הטלת כידון עם הטלה למרחק 24.9 מטר.
קנזי בעל תואר שני בכלכלה, יועץ השקעות ויועץ ביטוח.
הערות שוליים

↑  רמי היפש‏, זהב וארד לקלגנוב בגביע העולם בפאריס, באתר וואלה, 18 ביוני 2001
↑  אודות
|  משלחת ישראל למשחקים הפאראלימפיים אטלנטה (1996)  |
| --- | --- | --- |
|  אתלטיקה | זיו בר-שירה •  נחמן וולף • יוגב קנזי |  |
|  הרמת משקולות | דותן מישר • ברוך מסאמי |  |
|  טניס | תקווה אהרוני • כנרת וואלך • גיל נאור • אייל שרטוב |  |
|  טניס שולחן | שלמה אהרוני • זאב גליקמן • אליהו עטיה • שגיא צוקרמן |  |
| כדורת דשא |  יצחק בראנס •  תמי כרמלי • עקיבא פרבר |  |
|  כדורעף | נבחרת ישראל בכדורעף (גברים) (רונן אביבי, יאיר בן-דור, חגי זמיר, גיל חבה, חיים פיינטוך, נסים פרנקו, חן צור, אליעזר קלינה, צבי קרש) |  |
|  קליעה | יהורם בן-חיים • אברהם הדסי •  דורון שזירי • אליהו חברה |  |
|  רכיבה | אורי בשה • סיוון מור • איתי צוק • אייל שחר |  |
|  שחייה | שלום אייגר • חנוך בודין • רון בולוטין •  זיו בטר •  יזהר כהן • אוריאל מוזס • ערן שמש |  |
|  משלחת ישראל למשחקים הפאראלימפיים סידני (2000)  |
| --- | --- | --- |
|  אתלטיקה | נחמן וולף •  יוגב קנזי |  |
|  הרמת משקולות | חגית בריל |  |
|  טניס | גיל נאור • אייל שרטוב |  |
|  טניס שולחן |  זאב גליקמן |  |
|  כדורעף | נבחרת ישראל בכדורעף (גברים) (יאיר בן-דור, אבי בן-שמחון, דניאל גלעדי, גיל גרוס, עדי דויטש, חגי זמיר, גיל חבה, נסים פרנקו, חן צור, אליעזר קלינה, צבי קרש (קפטן)) |  |
|  סיף | אלישע עזרא |  |
|  קליעה | אברהם הדסי •  דורון שזירי • אליהו חברה |  |
|  רכיבה | איתי צוק |  |
|  שחייה | חנוך בודין • רון בולוטין • יזהר כהן •  קרן לייבוביץ' • אוריאל מוזס • יצחק ממיסטבאלוב • ערן שמש |  |
|  שיט | צוות סונאר (ארנון אפרתי, דרור כהן, גדי ספקטור) |  |
|  משלחת ישראל למשחקים הפאראלימפיים אתונה (2004)  |
| --- | --- | --- |
|  אופני יד | זיו בר-שירה |  |
|  אתלטיקה | יוגב קנזי |  |
|  חץ וקשת | עמית דרור |  |
|  טניס | שרגא ויינברג |  |
|  טניס שולחן | דוד אלטרץ • זאב גליקמן |  |
|  קליעה | אברהם הדסי • אילן זלצמן • אליהו חברה •  דורון שזירי |  |
|  רכיבה | עומר בן-דור • איתי צוק • אייל שחר |  |
|  שחייה | חנוך בודין • זיו בטר • יזהר כהן •  קרן לייבוביץ' •  יצחק ממיסטבאלוב •  ענבל פיזרו •  נמרוד צבירן • ענבל שוורץ |  |
|  שיט |  צוות סונאר (ארנון אפרתי, בני וקסלר, דרור כהן) |  |
יוגב לרמן

יוגב לרמן (נולד ב-20 באוקטובר 1991) הוא כדורגלן ישראלי המשחק בעמדת הבלם בבני יהודה תל אביב.
קריירה

לרמן החל לשחק כדורגל במחלקת הנוער של הפועל תל אביב, וכשהגיע לגיל בוגרים בתחילת עונת 2010/2011 הושאל להפועל צפרירים חולון מליגה א'. ב-24 בספטמבר 2010 ערך את הופעת הבכורה שלו בקריירה, בניצחון 3–2 על שמשון בני טייבה במסגרת גביע המדינה. בסיום העונה ירדה קבוצתו לליגה ב'.
בקיץ 2011 שוחרר מהפועל תל אביב וחתם בהפועל הרצליה מהליגה הלאומית. ב-16 בספטמבר 2011 הבקיע את שער הבכורה שלו בקריירה, בתיקו 1–1 מול מכבי הרצליה. בעונה זו ערך 32 הופעות בליגה, בהן כבש שני שערים, ובסופה רשם ירידת ליגה שנייה ברציפות.
בקיץ 2012 חתם בהפועל רעננה מהליגה הלאומית. ב-14 בספטמבר 2012 ספג כרטיס אדום ראשון בקריירה, בתיקו 1–1 מול בית"ר תל אביב רמלה. בסיום העונה עלה עם הקבוצה לליגת העל והפך לשחקן הרכב קבוע בקבוצה, במדיה שיחק שלוש שנים בסך הכל, מתוכן שנתיים בליגת העל.
ב-25 ביוני 2015 חתם בהפועל קטמון ירושלים מהליגה הלאומית. בעונת 2015/2016 שותף ב-36 משחקי ליגה, והמועדון רשם את הישג השיא שלו כאשר סיים במקום הרביעי בליגה הלאומית. ב-24 במאי 2016 חזר לליגת העל כאשר חתם לשלוש שנים בעירוני קריית שמונה. ב-18 במרץ 2017 כבש את שער הבכורה שלו במועדון, בהפסד הקבוצה 2–3 להפועל תל אביב, ובסך הכל ערך 20 הופעות ליגה בעונת 2016/2017. ב-11 ביוני 2017 חזר להפועל קטמון ירושלים, ומתחילת עונת 2018/2019 שימש כקפטן הקבוצה.
ב-14 ביוני 2019 חתם בהפועל רמת השרון. ב-22 ביוני 2021 חתם במ.ס. כפר קאסם.
בספטמבר 2023 חתם בבני יהודה.
בינואר 2024 חזר לקדנציה שנייה בהפועל הרצליה.
חיים אישיים

במהלך שנת 2016 שינה את משפחתו מ"לרמן" ל"הזוהרוי" בעקבות פגישה עם מיסטיקנית. כשנה לאחר מכן, שינה את שם משפחתו בחזרה ל"לרמן".
הערות שוליים

1 2  שמעון אלבז ויוסי אסלן, ‏איוניר ממשיך לעבוד: לרמן חתם לשלוש שנים בק"ש, באתר ONE‏, 24 במאי 2016
↑  שלומי והבה, יוגב לרמן חתם ברמת השרון, באתר דאבל פס, 14 ביוני 2019
↑  תום נחום, ‏חזוט חתם באחי נצרת, יוגב לרמן בכפר קאסם, באתר ONE‏, 22 ביוני 2021
↑  מיכאל וייסרמן, הפועל הרצליה ברכש חדש: יוגב לרמן חתם בקבוצה, באתר דאבל פס, 15 בינואר 2024
יחסי אוסטרליה–ג'מייקה

| יחסי אוסטרליה–ג'מייקה |
| --- | --- |
אוסטרליה: ג'מייקה


אוסטרליה: ג'מייקה
שטח (בקילומטר רבוע)
7,741,228: 10,991
אוכלוסייה
26,778,707: 2,838,646
תמ"ג (במיליוני דולרים)
1,723,827: 19,423
תמ"ג לנפש (בדולרים)
64,373: 6,842
משטר
מונרכיה חוקתית

יחסי אוסטרליה–ג'מייקה הם היחסים הדיפלומטיים הרשמיים שבין הקהילייה של אוסטרליה לבין ג'מייקה.
סקירה כללית

היחסים שבין הקהילייה של אוסטרליה לבין ג'מייקה כוננו ב-7 בינואר 1974 ועליה הואמן באופן זמני הנציב הגבוה האוסטרלי בקנדה. על פי מחלקת החוץ והסחר האוסטרלית בין שתי המדינות יחסים חמים. היחסים בין שתי המדינות מופקדים על הנציבות הגבוהה האוסטרלית בפורט אוף ספיין, בירת טרינידד וטובגו לצד קונסוליה שמחזיקה אוסטרליה בקינגסטון בירת ג'מייקה עצמה. מן הצד השני הפקידה ג'מייקה את היחסים על הנציבות הגבוהה שלה בטוקיו, בירת יפן לצד קונסוליה שהיא מחזיקה בסידני.
אוסטרליה מפעילה בג'מייקה תוכנית עזרה הומניטרית בשם Direct Aid Program שעוזרת בשיפור איכות החיים במדינה; שיפור איכות המים לשתייה, עזרה באספקת החשמל וכו'. התוכנית מנסה לעזור גם במיגור המחלות שבג'מייקה, בשיקום שאחרי הוריקנים.
שתי המדינות הן חברות בארגון האומות המאוחדות ובחבר העמים הבריטי. בשתי המדינות שולט אותו המונרך. בין שתי המדינות עוברים מדי שנה בשנה כ-1,500 איש. במפקד האוכלוסין באוסטרליה שנערך בשנת 2016 הזדהו 3,100 איש כבעלי מוצא ג'מייקני ועוד 1,000 איש אשר נולדו בג'מייקה עצמה. בין שתי המדינות מפגשים אחדים של רמי דרג, ואף ביקור רם דרג אחד של חבר בפרלמנט האוסטרלי בג'מייקה שנערך בשנת 2012.
נציגויות דיפלומטיות

ג'מייקה אינה מיוצגת באוסטרליה בדרג השגרירות, אלא באמצעות נציבותה הגבוהה בטוקיו, בירת יפן, אותה האמינה על אוסטרליה. ג'מייקה מיוצגת באוסטרליה בדרג הקונסולרי באמצעות קונסוליה רשמית שהיא מחזיקה בעיר סידני.
אוסטרליה אינה מיוצגת בג'מייקה בדרג השגרירות, אלא באמצעות נציבותה הגבוהה בפורט אוף ספיין, בירת טרינידד וטובגו, אותה האמינה על ג'מייקה. אוסטרליה מיוצגת בג'מייקה בדרג הקונסולרי באמצעות קונסוליה רשמית שהיא מחזיקה בקינגסטון, בירת המדינה.
יחסי איי שלמה – ונצואלה

| יחסי איי שלמה – ונצואלה |
| --- | --- |
איי שלמה: ונצואלה


איי שלמה: ונצואלה
שטח (בקילומטר רבוע)
28,896: 912,050
אוכלוסייה
824,057: 28,433,569
תמ"ג (במיליוני דולרים)
1,631: 482,359
תמ"ג לנפש (בדולרים)
1,980: 16,964
משטר
רפובליקה פדרלית: דמוקרטיה פרלמנטרית

יחסי איי שלמה–ונצואלה הם היחסים הדיפלומטיים בין איי שלמה לונצואלה.
יחסי אוסטרליה–גאורגיה

| יחסי אוסטרליה–גאורגיה |
| --- | --- |
אוסטרליה: גאורגיה


אוסטרליה: גאורגיה
שטח (בקילומטר רבוע)
7,741,228: 69,700
אוכלוסייה
26,778,707: 3,807,418
תמ"ג (במיליוני דולרים)
1,723,827: 30,536
תמ"ג לנפש (בדולרים)
64,373: 8,020
משטר
מונרכיה חוקתית פדרלית: רפובליקה

יחסי אוסטרליה–גאורגיה הם יחסי החוץ בין אוסטרליה לגאורגיה. שתי המדינות חברות באו"ם.
סקירה כללית

אוסטרליה כוננה יחסים דיפלומטיים עם גאורגיה בשנת 1992. שתי המדינות חולקות מערכת יחסים דו-צדדית חמה, המושתתת על ערכים משותפים וכבוד לסדר הבינלאומי. זה כולל חברות במשימת תמיכה נחושה באפגניסטן ובקואליציה העולמית נגד דאעש.
בשנת 2008 אוסטרליה סיפקה מיליון דולר בסיוע הומניטרי לגאורגיה בעקבות מלחמת גאורגיה–רוסיה.
נציגויות דיפלומטיות

אוסטרליה מיוצגת בגאורגיה באמצעות שגרירותה באנקרה, טורקיה.
גאורגיה מחזיקה באוסטרליה שגרירות בקנברה.
יחסי אוסטרליה–בנגלדש

| יחסי אוסטרליה–בנגלדש |
| --- | --- |
אוסטרליה: בנגלדש


אוסטרליה: בנגלדש
שטח (בקילומטר רבוע)
7,741,228: 148,460
אוכלוסייה
26,778,707: 174,095,429
תמ"ג (במיליוני דולרים)
1,723,827: 437,415
תמ"ג לנפש (בדולרים)
64,373: 2,513
משטר
מונרכיה חוקתית פדרלית: דמוקרטיה פרלמנטרית

יחסי אוסטרליה–בנגלדש הם היחסים הדו-צדדיים בין קהיליית אוסטרליה לבין הרפובליקה העממית של בנגלדש.
היסטוריה

אוסטרליה הייתה בין המדינות הראשונות, והראשונה בעולם המפותח, להכיר בעצמאותה של בנגלדש ב-1971.
מסחר והשקעות

חברת הנפט והגז האוסטרלית "Santos" משקיעה מרכזית במגזר המגזר הטבעי של בנגלדש. בשנת 2014 היקף הסחר בין שתי המדינות הגיע ליותר ממיליארד דולר אוסטרלי. הייצוא של בנגלדש לאוסטרליה באותה השנה הגיע לכ-450 מיליון דולר.
שיתוף פעולה ביטחוני

שתי המדינות עושות תרגילים צבאיים משותפים.
זכויות אדם

אוסטרליה ובנגלדש הן בין המדינות היחידות אשר מספקות את האפשרות להגדרת המין השלישי בדרכונים שלהן.
ספורט

שתי המדינות מתחרות אחת נגד השנייה בטורנירי ספורט שונים, כגון אליפות העולם בקריקט.
יחסים דיפלומטים

אוסטרליה מחזיקה בנציבות עליונה בדאקה. מאידך, בנגלדש מחזיקה בנציבות עליונה בקנברה וקונסוליות בבריזבן, פרת' וסידני.
ראו גם

יחסי בנגלדש–פיג'י
ינה באלינט

| --- | --- |
אין תמונה חופשית
 לידה:  6 באוקטובר 1889 בודפשט, האימפריה האוסטרו-הונגרית 
 פטירה:  ינואר 1945 (בגיל 55) בודפשט, ממלכת הונגריה 
 שם לידה:  Berger Jenő 
 מדינה:  הונגריה 
 
ינה באלינט (במקור עד 1909 ברגר, בהונגרית: Bálint Jenő; בודפשט, 6 באוקטובר 1889 – בודפשט, ינואר 1945) היה סופר יהודי-הונגרי בתחום האמנות, מבקר אמנות. הוא מצא את מותו בשואה.
קורות חיים

ינה באלינט נולד במשפחה יהודית כבנם של ארמין ברגר ולינה וייס. אחיו היה הצייר רז'ה באלינט. לפני מלחמת העולם הראשונה היה פקיד, בשנת 1922 הפך עם לאיוש דינש (מקודם: דויטש) לאחד המנהלים האמנותיים של סלון התערוכות הליקון ובשנת 1923 הפך למנהל האמנותי של "בית האמנים אלקוטאש". הוא הציג לראשונה את תמונותיו של הצייר האלמוני יאנוש נאג' בלוג בהליקון וכתב עליו בספר הזיכרון שערך ארתור אלק : חייו ואמנותו של יאנוש נאג' בלוג; הוא הציג גם את עבודותיו של הצייר החקלאי פטר בנדק בבית האמנים. משנת 1926 ערך את הסדרה שכותרתה "ספריית האמנות ההונגרית". הוא ארגן וביים את התערוכה שכותרתה "כישרונות עתיקים הונגריים" שהוצגה בסלון הלאומי בשנת 1934.
ב־5 בנובמבר 1912 נשא לאישה את גיזלה (1888–1953), בתם של יאנוש נמט ויוליאנה קורדי, בבודפשט.
עבודותיו העיקריות

אוֹפִּיוּם. סיפורים קצרים. (1915)
פטר בנדק חקלאי-צייר. (1923; מהדורה שנייה 1928)
אנה ציליץ'. חייה ועבודתה של ציירת. (1924)
האמנות של יאנוש בלוג נאג'. (1927)
האמנות של יאנוש וסרי. (1927)
ראשי אמן. עם הקדמה מאת אישטוואן צ'וק. (1929).
לקריאה נוספת

נקודת שם
לקסיקון יהודי הונגרי. 1929. ינה באלינט
בסיס הנתונים של המוזיאון הספרותי פטפי. ינה באלינט
הערות שוליים

↑  "Születési bejegyzése a Pesti Izraelita Hitközség születési akv. 2035/1889. folyószáma alatt".
↑  "Házasságkötési bejegyzése a Budapest II. kerületi polgári házassági akv. 880/1912. folyószáma alatt".
↑  "Bálint Jenőné Németh Gizella halotti bejegyzése a Budapest XXII. kerületi polgári halotti akv. 142/1953. folyószáma alatt".
| --- | --- |
בקרת זהויות :  BnF: cb11050873r (data)  GND: 1103053167  LCCN: nr2002015392  VIAF: 255745314   WorldCat (עם VIAF): 255745314
יוזף ונצל, נסיך ליכטנשטיין

יוזף ונצל, נסיך ליכטנשטיין (שמו ותאריו המלאים בגרמנית:  Prinz Joseph Wenzel Maximilian Maria von und zu Liechtenstein, Graf zu Rietberg, נולד ב-24 במאי 1995), הוא השני בסדר הירושה של נסיכות ליכטנשטיין לאחר אביו, והשלישי בתור לסדר הירושה היעקוביטי.
ביוגרפיה

יוזף ונצל נולד בלונדון, לאלויס, עוצר ליכטנשטיין, בנו של הנס אדם השני, נסיך ליכטנשטיין, ולסופיה, דוכסית בבוואריה, בתם של הנסיך מקס, דוכס בבוואריה והנסיכה אליזבת, דוכסית בבוואריה. יוזף ונצל קרוי על שם יוזף ונצל הראשון, נסיך ליכטנשטיין, ובנוסף קיבל את השם מריה על שם מריה הבתולה כנהוג בכמה שושלות אצולה קתוליות באירופה, וכן קיבל את השם מקסימיליאן על שם סבו הנסיך מקס, דוכס בבוואריה ועל שם דודו מקסימיליאן, נסיך ליכטנשטיין.
בשנת 2013 נסע יוזף ונצל לבריטניה, שם התחנך במכללת מלוורן, ומאוחר יותר הצטרפה אליו אחותו מריה קרולינה. בשנת 2014 סיים יוזף ונצל את לימודיו, ויצא לטייל בארצות הברית ובאמריקה הדרומית.
זכויות ירושה

בנוסף להיותו השני בסדר הירושה של נסיכות ליכטנשטיין, יוזף ונצל הוא השלישי בסדר הירושה היעקוביטי, וכשיירש את הטענה לכתר יהיה המונרך הראשון מבית ליכטנשטיין וגם היורש הראשון מאז ג'יימס השלישי שנולד בבריטניה, והראשון מאז פרנץ החמישי, דוכס מודנה שיהיה ראש מדינה זרה.